CELEX: 32010R1119
Language: hr
Date: 2010-12-02 00:00:00
Title: Uredba Komisije (EU) br. 1119/2010 od 2. prosinca 2010. o odobrenju Saccharomyces cerevisiae MUCL 39885 kao dodatka hrani za životinje za mliječne krave i konje i o izmjeni Uredbe (EZ) br. 1520/2007 (nositelj odobrenja Prosol SpA)  Tekst značajan za EGP

03/Sv. 60
            
            
               HR
            
            
               Službeni list Europske unije
            
            
               215
            
         32010R1119
   
               L 317/9
            
            
               SLUŽBENI LIST EUROPSKE UNIJE
            
         UREDBA KOMISIJE (EU) br. 1119/2010
   od 2. prosinca 2010.
   o odobrenju Saccharomyces cerevisiae MUCL 39885 kao dodatka hrani za životinje za mliječne krave i konje i o izmjeni Uredbe (EZ) br. 1520/2007 (nositelj odobrenja Prosol SpA)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 propisuje se odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja. Člankom 10. navedene Uredbe propisuje se ponovna procjena dodataka hrani za životinje odobrenih u skladu s Direktivom Vijeća 70/524/EEZ (2).
            
         
               (2)
            
            
               Pripravak Saccharomyces cerevisiae MUCL 39885 odobren je kao dodatak hrani za životinje na 10 godina za korištenje kod krmača Uredbom Komisije (EZ) 896/2009 (3). U skladu s Direktivom 70/524/EEZ odobren je bez vremenskog ograničenja za korištenje kod odbijene prasadi Uredbom Komisije (EZ) br. 1200/2005 (4), kod tovnih goveda Uredbom Komisije (EZ) br. 492/2006 (5), i kod mliječnih krava Uredbom Komisije (EZ) br. 1520/2007 (6). Navedeni je dodatak naknadno upisan u Registar Zajednice dodatka hrani za životinje kao postojeći proizvod, u skladu s člankom 10. stavkom 1. točkom (b)Uredbe (EZ) br. 1831/2003.
            
         
               (3)
            
            
               U skladu s člankom 10. stavkom 2. Uredbe (EZ) br. 1831/2003 u vezi s člankom 7. te Uredbe, podnesen je zahtjev za ponovnom procjenom Saccharomyces cerevisiae MUCL 39885 kao dodatka hrani za životinje za mliječne krave i, u skladu s člankom 7. navedene Uredbe za novo korištenje kod konja, zahtijevajući da se navedeni dodatak uvrsti u kategoriju dodataka hrani za životinje „Zootehnički dodaci”. Zahtjevu su priloženi traženi podaci i dokumenti u skladu s člankom 7. stavkom 3. Uredbe (EZ) br. 1831/2003.
            
         
               (4)
            
            
               Europska agencija za sigurnost hrane (dalje u tekstu Agencija) u mišljenju od 22. lipnja 2010. (7) o korištenju kao dodatka hrani za životinje za mliječne krave, zaključila je da, pod predloženim uvjetima korištenja, Saccharomyces cerevisiae MUCL 39885 nema nepovoljan učinak na zdravlje životinja, zdravlje potrošača ili okoliš te da postoji mogućnost da poveća proizvodnju mlijeka kod mliječnih krava. Agencija ne smatra da postoji potreba za posebnim zahtjevima za praćenjem nakon stavljanja na tržište. Također je potvrdila izvješće o analitičkoj metodi dodatka hrani za životinje u hrani za životinje koje je dostavio Referentni laboratorij Zajednice osnovan Uredbom (EZ) br. 1831/2003.
            
         
               (5)
            
            
               Agencija je u mišljenju od 22. lipnja 2010. (8) o korištenju kao dodatka hrani za životinje za konje zaključila da korištenje navedenoga pripravka može vidno poboljšati probavljivost vlakana kod ciljne vrste.
            
         
               (6)
            
            
               Procjena Saccharomyces cerevisiae MUCL 39885 pokazuje da su ispunjeni uvjeti za odobrenje, kako je predviđeno člankom 5. Uredbe (EZ) br. 1831/2003. U skladu s tim, trebalo bi odobriti korištenje tog pripravka, kako je definirano u Prilogu ovoj Uredbi.
            
         
               (7)
            
            
               Kao posljedica davanja novog odobrenja u skladu s Uredbom (EZ) br. 1831/2003, odredbe o Saccharomyces cerevisiae MUCL 39885 navedene u Uredbi (EZ) br. 1520/2007 trebalo bi brisati.
            
         
               (8)
            
            
               Kako promjene uvjeta odobrenja nisu povezane sa sigurnosnim razlozima primjereno je dopustiti prijelazno razdoblje za raspolaganje postojećim zalihama premiksa i krmnih smjesa.
            
         
               (9)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu koji pripada kategoriji dodataka hrani za životinje „Zootehnički dodaci”i funkcionalnoj skupini „Stabilizatori dobre flore” odobrava se kao dodatak hrani za životinje u hranidbi životinja pod uvjetima utvrđenima u tom Prilogu.
   Članak 2.
   U Uredbi (EZ) br. 1520/2007 članak 1. i Prilog I. se brišu.
   Članak 3.
   Premiksi i krmne smjese koji sadrže Saccharomyces cerevisiae MUCL 39885 označeni u skladu s Direktivom 70/524/EEZ mogu se i dalje stavljati na tržište i koristiti do isteka zaliha.
   Članak 4.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. prosinca 2010.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
      (2)  SL L 270, 14.12.1970., str. 1.
   
      (3)  SL L 256, 29.9.2009., str. 6.
   
      (4)  SL L 195, 27.7.2005., str. 6.
   
      (5)  SL L 89, 28.3.2006., str. 6.
   
      (6)  SL L 335, 20.12.2007., str. 17.
   
      (7)  EFSA Journal 2010.; 8(7):1662.
   
      (8)  EFSA Journal 2010.; 8(7):1659.
   
      PRILOG
      
                  Identifikacijski broj dodatka hrani za životinje
               
               
                  Naziv nositelja odobrenja
               
               
                  Dodatak hrani za životinje
               
               
                  Sastav, kemijska formula, opis, analitička metoda
               
               
                  Vrsta ili kategorija životinje
               
               
                  Najviša dob
               
               
                  Najmani sadržaj
               
               
                  Najveći sadržaj
               
               
                  Ostale odredbe
               
               
                  Trajanje odobrenja
               
            
                  CFU/kg potpune krmne smjese s udjelom vlage 12 %
               
            
                  
                     Kategorija zootehničkih dodataka. Funkcionalna skupina: stabilizatori dobre flore
                  
               
            
                  4b1710
               
               
                  Prosol SpA
               
               
                  
                     Saccharomyces cerevisiae
                  
                  MUCL 39885
               
               
                  
                     Sastav dodatka hrani za životinje:
                  
                  Pripravak Saccharomyces cerevisiae MUCL 39885 koji sadrži najmanje 1 × 109 CFU/g
                  
                     Značajke aktivne tvari:
                  
                  Žive stanice Saccharomyces cerevisiae MUCL 39885
                  
                     Analitičke metode
                      (1):
                  Brojenje:: metoda izlijevanja podloge uz korištenje agara od ekstrakta kvasca glukoza kloramfenikol
                  Identifikacija: metoda lančane reakcije polimeraze (PCR)
               
               
                  Mliječne krave
               
               
                  —
               
               
                  2 × 109
                  
               
               
                  —
               
               
                  
                              1.
                           
                           
                              U uputama za korištenje dodatka hrani za životinje i premiksa, navesti temperaturu skladištenja, rok trajanja od datuma proizvodnje i stabilnost pri peletiranju.
                           
                        
                              2.
                           
                           
                              Za sigurnost: prilikom rukovanja koriste se naočale i rukavice.
                           
                        
               
                  23. prosinca 2020.
               
            
                  Konji
               
               
                  3 × 109
                  
               
            
         (1)  Pojedinosti o analitičkim metodama dostupne su na sljedećoj adresi Referentnog laboratorija Zajednice: www.irmm.jrc.be/crl-feed-additives